**Zmluva s odkladacou podmienkou**

uzavretá podľa § § 269 ods. 2 zákona č. 513/1991 Zb. Obchodný zákonník v znení neskorších predpisov, zákona č. 423/2015 Z. z. o štatutárnom audite a o zmene a doplnení zákona č. 31/2002 Z. z. o účtovníctve v znení neskorších predpisov a v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

číslo objednávateľa: číslo poskytovateľa:

**na poskytnutie služby s názvom: „Štatutárny audit účtovných závierok**

**za roky 2021 a 20****22“**

(ďalej iba „služba“ )

(ďalej len „Zmluva")

medzi týmito zmluvnými stranami:

**Objednávateľ : Banskobystrická regionálna správa ciest, a. s.**

Sídlo: Majerská cesta 94, 974 96 Banská Bystrica

Právna forma: Akciová spoločnosť, zapísaná v Obchodnom registri

Okresného súdu Banská Bystrica, Oddiel: Sa, Vložka č.: 909/S

Zastúpená: **Mgr. Ján Havran,** predseda predstavenstva

**Mgr. Nikoleta Oktavcová**, podpredseda predstavenstva

Osoby oprávnené konať

vo veciach Zmluvy: **Mgr. Ján Havran,** predseda predstavenstva

vo veciach ekonomických: **Ing. Veronika Kostiviarová, ekonomický riaditeľ**

IČO: 36 836 567

DIČ: 2022451189

IČ DPH: SK 2022451189

Bankové spojenie: VÚB a. s., pobočka Banská Bystrica

IBAN: SK82 0200 0000 0021 8394 4256

Č. telefónu: +421 48 4142761

Č. faxu: +421 48 4727365

E-mail : [sekretariat@bbrsc.sk](mailto:sekretariat@bbrsc.sk), predstavenstvo@bbrsc.sk

(ďalej iba „Objednávateľ“ v príslušnom gramatickom tvare)

**Poskytovateľ:**

Sídlo:

Právna forma:

Zastúpená:

Osoby oprávnené konať v

mene Poskytovateľa:

IČO:

DIČ:

IČ DPH:

Bankové spojenie:

IBAN:

Č. telefónu:

Č. faxu:

E-mail:

(ďalej iba „Poskytovateľ“ alebo „dodávateľ“ v príslušnom gramatickom tvare a spolu s objednávateľom ďalej iba „Zmluvné strany“ v príslušnom gramatickom tvare).

**Úvodné ustanovenia**

1. Táto zmluva sa uzatvára ako výsledok verejného obstarávania, v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, na základe ktorého objednávateľ vybral poskytovateľom vypracovanú cenovú ponuku (ďalej len „cenová ponuka“) ako najvýhodnejšiu na zrealizovanie zákazky „Štatutárny audit účtovných závierok za roky 2021 a 2022“ ( ďalej iba „verejné obstarávanie“ ). Cenová ponuka tvorí neoddeliteľnú prílohu č. 1 tejto Zmluvy.
2. Poskytovateľ vyhlasuje, že je podnikateľom alebo obchodnou spoločnosťou s právnou subjektivitou, ktorej predmetom podnikania je činnosť v rozsahu požadovanom súťažnými podmienkami verejného obstarávania, teda spĺňa podmienku odbornej spôsobilosti po materiálnej, technickej, technologickej i personálnej stránke, na poskytnutie služby v zmysle, na predmet Zmluvy sa vzťahujúcich, platných všeobecne záväzných právnych predpisov Slovenskej republiky a Európskej únie, spĺňa podmienky zákona č. 315/2016 Z. z. o registri partnerov verejného sektora a o zmene a doplnení niektorých zákonov a je oprávnený túto Zmluvu uzavrieť a naplniť účel Zmluvy.
3. Poskytovateľ je povinný pri plnení predmetu Zmluvy dodržiavať všetky platné všeobecne záväzné právne predpisy, podzákonné predpisy a normatívne právne akty a normy Slovenskej republiky a Európskej únie vzťahujúce sa na verejné obstarávanie a na predmet Zmluvy, a to najmä, nie však výlučne, predpisy a normy v platnom znení explicitne vymenované v Zmluve.
4. Poskytovateľ berie na vedomie, že pri plnení predmetu Zmluvy alebo jej časti prostredníctvom subdodávateľov ( ďalej aj iba „subdodávka“ ) zodpovedá poskytovateľ tak, ako keby službu, resp. jej časť poskytoval sám. Poskytovateľ je povinný vopred oznámiť objednávateľovi akékoľvek zmeny týkajúce sa subdodávok.
5. Poskytovateľ vyhlasuje, že pred uzavretím Zmluvy dostatočne zvážil a s vynaložením odbornej starostlivosti a všetkého úsilia posúdil do úvahy prichádzajúce riziká spojené s plnením predmetu Zmluvy, v cenovej ponuke vzal do úvahy komplexný rozsah materiálov, prác, služieb, iných výdavkov potrebných na splnenie predmetu Zmluvy ako celku a všetkých do úvahy prichádzajúcich nákladov na takéto materiály, práce a služby a tieto zahrnul do ceny za poskytnutú službu.

**I.**

**Predmet Zmluvy**

1. Poskytovateľ sa zaväzuje v dohodnutom čase, mieste a podľa ostatných podmienok Zmluvy, najmä v rozsahu a obsahu špecifikovanom v článku II. Zmluvy, na svoje náklady, na svoje nebezpečenstvo a objednávateľovi poskytnúť Službu vymedzenú v  článku II. Zmluvy.
2. Objednávateľ sa zaväzuje riadne a včas dodanú Službu prevziať spôsobom dohodnutým v Zmluve, zaplatiť za ňu Cenu dohodnutú v článku V. Zmluvy a za účelom splnenia predmetu Zmluvy poskytnúť Poskytovateľovi potrebnú súčinnosť v rozsahu podľa článku IV. Zmluvy.

**II.**

**SLUŽBA**

**členenie a rozsah Služby, Všeobecné požiadavky na Službu**

1. Službou sa na účely Zmluvy rozumejú zmluvné činnosti a komplexné audítorské služby súvisiace s auditom účtovnej závierky za roky 2021 a 2022 vrátane auditu – súladu výročnej správy s účtovnou závierkou za roky 2021 a 2022 vypracovanom v nasledovnom rozsahu:

* Audit účtovnej závierky za rok 2021 zostavený k 31.12.2021,
* Audit súladu výročnej správy s účtovnou závierkou za rok 2021 (k 31.12.2021),
* Audit účtovnej závierky za rok 2022 zostavený k 31.12.2022,
* Audit súladu výročnej správy s účtovnou závierkou za rok 2022 (k 31.12.2022),
* Vypracovanie listu odporúčaní na odstránenie nedostatkov v prípade ich zistenia,
* Vydanie súhlasu pre účtovnú jednotku na zverejnenie správy štatutárneho audítora z auditu účtovnej závierky spolu s auditovanou účtovnou závierkou vo výročnej správe.

(ďalej **článok II.** Zmluvy spolu iba „Služba“, „Audit“ alebo „Predmet zmluvy“).

1. Auditom sa rozumie „štatutárny audit“ definovaný v ustanovení § 2 ods. 1 zákona č. 423/2015 Z. z. o štatutárnom audite a o zmene a doplnení zákona č. 431/2002 Z. z. o účtovníctve v znení neskorších predpisov. Uchádzačom, resp. poskytovateľom služby sa rozumie „štatutárny audítor“ alebo „ audítorská spoločnosť“ definovaný v ustanovení § 2 ods. 2 a ods. 3 zákona č. 423/2015 Z. z. o štatutárnom audite a o zmene a doplnení zákona č. 431/2002 Z. z. o účtovníctve v znení neskorších predpisov.
2. Výsledkom auditu bude:

**Za rok 2021**

1. vydanie správy štatutárneho audítora (audítorskej spoločnosti) o účtovnej závierke k 31.12.2021
2. vydanie správy štatutárneho audítora (audítorskej spoločnosti) o výročnej správe k 31.12.2021

**Za rok 2022**

1. vydanie správy štatutárneho audítora (audítorskej spoločnosti) o účtovnej závierke k 31.12.2022
2. vydanie správy štatutárneho audítora (audítorskej spoločnosti) o výročnej správe k 31.12.2022

**III.**

**Miesto a čas a spôsob plnenia Predmetu zmluvy**

1. Dodávateľ je povinný postupovať pri plnení predmetu zmluvy s odbornou starostlivosťou, striktne podľa všeobecne záväzných právnych predpisov vzťahujúcich sa na predmet Zmluvy a je oprávnený na splnenie svojho záväzku podľa tejto zmluvy prizvať svojich spolupracovníkov.
2. Audit sa uskutoční u objednávateľa v sídle vedenia spoločnosti Objednávateľa vo vopred zmluvnými stranami písomne dohodnutom termíne.
3. Poskytovateľ je povinný dodať Službu, resp. hmotne zachytený výsledok Služby spôsobom, ktorý poskytovateľ považuje za nutný pre splnenie predmetu a účelu Zmluvy a ktorý bude zahŕňať také testy hospodárskych operácií, existencie vlastníctva, ocenenie aktív a záväzkov, tak, aby porozumel účtovnému systému a posúdil, či bolo účtovníctvo Objednávateľa vedené zákonne a správne, pričom podiel práce zodpovedného audítora na predmete zákazky je minimálne 90%.
4. Za účelom riadneho a včasného splnenia predmetu Zmluvy je poskytovateľ oprávnený, na svoju žiadosť, zúčastniť sa vybraných inventarizácií Objednávateľa k termínu účtovnej závierky za rok 2021 a 2022 a fyzických inventúr majetku Objednávateľa. Poskytovateľ je povinný posúdiť úroveň interných predpisov a postupov inventarizácie Objednávateľa čo do kvality.
5. Poskytovateľ zodpovedá za riadny a včasný výkon auditu podľa všeobecne záväzných predpisov a tejto zmluvy.
6. Poskytovateľ sa zaväzuje, že hmotne zachytený výsledok predmetu Zmluvy – službu **v rozsahu podľa článku II. Zmluvy** odovzdá objednávateľovi v sídle objednávateľa nasledovne:

Audit účtovnej závierky za rok 2021 zostavený k 31.12.2021,

Audit súladu výročnej správy s účtovnou závierkou za rok 2021 (k 31.12.2021),

Vypracovanie listu odporúčaní na odstránenie nedostatkov v účtovnej závierke v prípade ich zistenia,

**najneskôr v lehote do 30.03.2022**

Audit účtovnej závierky za rok 2021 zostavený k 31.12.2021,

Audit súladu výročnej správy s účtovnou závierkou za rok 2021 (k 31.12.2021),

Vypracovanie listu odporúčaní na odstránenie nedostatkov v účtovnej závierke v prípade ich zistenia,

**najneskôr v lehote do 30.03.2023.**

1. Poskytovateľ je povinný odovzdať výsledok Auditu ( Dokumentáciu ) **v tlačenej forme, elektronickej forme needitovateľnej (.pdf), elektronickej forme editovateľnej (.doc, .dwg, .dgn, .xls**). Dokumentácia v elektronickej forme musí byť identická ako dokumentácia v tlačenej forme.
2. Poskytovateľ je povinný odovzdať výsledok Auditu v tlačenej forme v počte **2** vyhotovení a v elektronickej forme v počte vyhotovení **2x CD**.
3. Poskytnutím služby sa na účely Zmluvy rozumie včasné, bezchybné, vecne správne a úplné dokončenie Auditu ( každej jeho jednotlivej časti členenej v zmysle čl. II. Zmluvy ) podľa podmienok dohodnutých v Zmluve a jeho odovzdanie a protokolárne prevzatie objednávateľom.
4. Preberacie protokoly podpíše za Objednávateľa osoba oprávnená konať vo veciach ekonomických. Za deň dodania Služby sa považuje deň uvedený v konkrétnom preberacom protokole ako deň podpisu objednávateľa - osoby oprávnenej za objednávateľa konať vo veciach ekonomických.

**IV.**

**Podklady a súčinnosť Objednávateľa, práva a povinnosti zmluvných strán**

1. Objednávateľ je povinný zabezpečiť poskytovateľovi riadne a včasné predloženie všetkých podkladov potrebných pre splnenie predmetu a účelu Zmluvy aj bez jeho osobitného vyzvania. Objednávateľ je povinný oboznámiť a informovať poskytovateľa o všetkých relevantných okolnosťami, ktoré môžu mať význam alebo vplyv pre splnenie predmetu Zmluvy. Dodávateľ je oprávnený žiadať - ako súčasť bežných audítorských postupov - písomné potvrdenie ústne podaných informácií Objednávateľom.
2. Objednávateľ sa zaväzuje vytvoriť Poskytovateľovi podmienky pre riadny výkon činností tvoriacich predmet Zmluvy a poskytnúť mu všetky dostupné informácie, účtovné písomnosti, zmluvy, rozpočty, interné predpisy organizačného a iného charakteru a iné potrebné písomnosti.
3. Dodávateľ je oprávnený za účelom splnenia predmetu zmluvy robiť si so súhlasom zástupcu odberateľa fotokópie dokladov dodaných zo strany odberateľa za účelom ich založenia do audítorskej dokumentácie dodávateľa.
4. Objednávateľ je oprávnený hmotne zachytený výsledok poskytnutej služby použiť len pre účel, ktorý vyplýva z obsahu tejto Zmluvy.
5. Dodávateľ potvrdzuje, že sa v plnom rozsahu oboznámil s rozsahom a povahou plnenia podľa tejto zmluvy a že sú mu známe všetky kvalitatívne a iné podmienky nevyhnutné k splneniu predmetu Zmluvy.
6. Dodávateľ berie na vedomie a bezvýhradne súhlasí s tým, že všetky informácie a podklady poskytnuté objednávateľom pre splnenie predmetu Zmluvy sú prísne dôverné a nesmú byť použité na iný účel. Pri porušení tejto povinnosti má odberateľ právo na náhradu škody v zmysle platnej právnej úpravy.
7. Dodávateľ je povinný zachovať mlčanlivosť voči tretím osobám o všetkých skutočnostiach, o ktorých sa dozvedel v súvislosti s poskytovaním služieb špecifikovaných v tejto Zmluve, v súlade s príslušnými ustanoveniami zákona č. 423/2015 Z. z. o štatutárnom audite. Zachovanie mlčanlivosti sa nevzťahuje na zabezpečenie splnenia požiadaviek na preverenie kvality auditu podľa interných zásad a postupov SKAU a medzinárodných štandardov na kontrolu kvality (ISQC-1 kontrola kvality pre firmy, ktoré vykonávajú audity a preverenia finančných výkazov a zákazky na ostatné uisťovacie a súvisiace služby) a na zabezpečenie splnenia požiadaviek na preverenie kvality auditu Úradu pre dohľad nad výkonom auditu.
8. V prípade porušenia akejkoľvek povinnosti zmluvnej strany má poškodená zmluvná strana nárok na náhradu škody, ktorá jej bola spôsobená druhou zmluvnou stranou v plnom rozsahu.

**V.**

**Cena**

1. Cena za poskytnutie Služby je dohodnutá na základe Návrhu na plnenie kritéria z ponuky poskytovateľa ako uchádzača vo verejnom obstarávaní, ktorá tvorí Prílohu č. 1 k Zmluve (ďalej iba „cena Služby“ ). Cena Služby sa považuje za cenu maximálnu a platnú počas celej doby trvania Zmluvy. Cena Služby je stanovená podľa zákona NR SR č.18/1996 Z. z. o cenách v znení neskorších predpisov, Vyhlášky MF SR č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov za celý predmet Zmluvy, k uvedenej Cene Služby nie je dodávateľ oprávnený fakturovať žiadne ďalšie platby za prípadné výdavky vynaložené v priamej súvislosti s plnením predmetu Zmluvy.

Cena Služby predstavuje celkom sumu:

Cena bez DPH Eur

DPH 20 % Eur

**Cena s DPH Eur**

**(slovom: ......................Eur, ......./100 ) s DPH.**

1. Podkladom pre úhradu ceny Diela budú faktúry, vystavené poskytovateľom až po riadnom ukončení jednotlivých etáp/častí Auditu a po prevzatí jednotlivých písomných výstupov častí Auditu objednávateľom. Na účely fakturácie sa za deň dodania časti Auditu považuje deň podpísania Protokolu o odovzdaní a prevzatí časti Auditu oprávnenou osobou objednávateľa ( osobou oprávnenou rokovať vo veciach ekonomických ). Poskytovateľovi bude uhradená cena iba v rozsahu za skutočne vykonané a odovzdané časti Auditu.
2. I. Faktúra za Audit za rok 2021:

Audit účtovnej závierky za rok 2021 zostavený k 31.12.2021,

Audit súladu výročnej správy s účtovnou závierkou za rok 2021 (k 31.12.2021),

Vypracovanie listu odporúčaní na odstránenie nedostatkov v účtovnej závierke v prípade ich zistenia, cena celkom:

Cena bez DPH Eur

DPH 20 % Eur

**Cena s DPH Eur**

II. Faktúra za Audit za rok 2022:

Audit účtovnej závierky za rok 2022 zostavený k 31.12.2022,

Audit súladu výročnej správy s účtovnou závierkou za rok 2022 (k 31.12.2022),

Vypracovanie listu odporúčaní na odstránenie nedostatkov v účtovnej závierke v prípade ich zistenia, cena celkom:

Cena bez DPH Eur

DPH 20 % Eur

**Cena s DPH Eur**

1. Preddavky na Cenu Služby Objednávateľ neposkytuje vôbec.
2. K zmene dohodnutej ceny môže dôjsť iba výnimočne, z dôvodov hodných osobitného zreteľa a nepredvídateľných v čase uzavretia Zmluvy, výlučne so súhlasom objednávateľa, formou písomného dodatku k Zmluve a len za podmienky, že uzatvorenie takéhoto dodatku nebude v rozpore so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.
3. Splatnosť jednotlivých faktúr je 30 dní od dňa doporučeného alebo osobného doručenia faktúry do podateľne objednávateľa.
4. Každá faktúra musí obsahovať všetky náležitosti daňového dokladu podľa zákona č. 222/2004 Z. z. o dani z pridanej hodnoty v znení neskorších predpisov a jej nevyhnutnou prílohou je objednávateľom podpísaný Protokol o odovzdaní a prevzatí časti Auditu. V prípade, že faktúra nebude obsahovať všetky náležitosti v zmysle zákona č. 222/2004 Z. z. o dani z pridanej hodnoty v znení neskorších predpisov, alebo ak prílohu faktúry nebude tvoriť Protokol o odovzdaní a prevzatí časti Auditu, objednávateľ je oprávnený vrátiť faktúru poskytovateľovi. Vrátením faktúry sa preruší splatnosť faktúry a nová 30-dňová lehota splatnosti začína plynúť od doručenia novej riadnej faktúry.
5. Faktúra sa považuje za zaplatenú dňom pripísania úhrady na účet poskytovateľa.

**VI.**

**Ostatné zmluvné dojednania**

1. Zmluvné strany môžu pristúpiť na zmenu záväz­kov v prípadoch, kedy sa po uzavretí zmluvy zmenia východiskové podklady, rozhodujúce pre uzatvorenie zmluvy, alebo vzniknú nové požiadavky objednávateľa. K tejto zmene dôjde len na základe predchádzajúceho písomného dodatku k zmluve, pokiaľ jeho uzatvorenie nebude v rozpore so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.
2. Všetky oznámenia, výzvy a iná korešpondencia podľa tejto zmluvy budú medzi zmluvnými stranami doručené v písomnej forme osobne, mailom alebo listami doručenými doporučenou zásielkou na adresu uvedenú v záhlaví tejto zmluvy. Odosielateľ akejkoľvek písomnej správy môže požadovať písomné potvrdenie príjemcu.

**VII.**

**Záverečné ustanovenia**

1. Pri riešení otázok výslovne neupravených touto Zmluvou sa zmluvné strany budú riadiť príslušnými ustanoveniami zákona č. 513/1991 Zb. Obchodného zákonníka v znení neskorších predpisov a ustanoveniami ostatných všeobecne záväzných právnych predpisov platných na území Slovenskej republiky.
2. Túto zmluvu možno meniť a dopĺňať len očíslovanými písomnými dodatkami podpísanými oprávnenými zástupcami zmluvných strán.
3. Poskytovateľ sa zaväzuje, že počas vyhotovovania dokumentácie budú dostupné pre objednávateľa na jeho požiadanie všetky dokumenty a podklady potrebné na zhotovenie Diela, ako aj samotné už zhotovené časti dokumentácie.
4. Táto zmluva je vyhotovená v štyroch rovnopisoch, pre objednávateľa v dvoch vyhotoveniach (rovnopisoch), pre zhotoviteľa v dvoch vyhotoveniach (rovnopisoch).
5. Zmluvu je možné zrušiť písomnou dohodou zmluvných strán alebo odstúpením od zmluvy.
6. Zmluvné strany prehlasujú, že budú spolupracovať tak, aby bol predmet zmluvy splnený v najlepšej možnej miere. Za týmto účelom sa budú zmluvné strany bez omeškania vzájomne písomne informovať o všetkých okolnostiach, ktoré by bránili riadnemu splneniu predmetu zmluvy.
7. Zmluvné strany prehlasujú, že túto Zmluvu uzavreli slobodne a vážne, neuzavreli ju v tiesni ani za nápadne nevýhodných podmienok, pozorne si ju prečítali, porozumeli jej a nemajú proti jej forme a obsahu žiadne námietky, ani návrhy na doplnenie, čo zástupcovia zmluvných strán plne spôsobilí na právne úkony potvrdzujú vlastnoručnými podpismi.
8. Každá zo zmluvných strán sa týmto výslovne zaväzuje, že neprevedie nijaké práva a povinnosti (záväzky) vyplývajúce zo tejto Zmluvy, resp. jej časti na iný subjekt bez predchádzajúceho písomného súhlasu druhej zmluvnej strany. V prípade porušenia tejto povinnosti jednou zo zmluvných strán bude zmluva o prevode (postúpení) zmluvných záväzkov neplatná a zároveň druhá zmluvná strana bude oprávnená od tejto zmluvy odstúpiť a to s účinnosťou odstúpenia ku dňu, keď bolo písomné oznámenie o odstúpení od tejto zmluvy doručené druhej zmluvnej strane.
9. Poskytovateľ berie na vedomie, že **podľa § 19 ods. 2 zákona č. 431/2002 Z. z. o účtovníctve v znení neskorších predpisov („zákon o účtovníctve“),** **Dodávateľ musí byť schválený ako audítor ročnej účtovnej závierky na valnom zhromaždení alebo členskej schôdzi odberateľa. V prípade, že požiadavka § 19 ods. 2 zákona o účtovníctve nie je splnená, nemožno považovať vykonaný audit za audit podľa požiadaviek zákona o účtovníctve. Takýto audit sa považuje za dobrovoľný audit vykonaný podľa medzinárodných audítorských štandardov (ISA)**. Dodávateľ v prípade svojho neschválenia valným zhromaždením alebo členskou schôdzou nie je povinný vydať správu audítora, resp. ak ju vydá, táto sa nebude považovať za správu vydanú na základe výkonu auditu definovaného v zákone o účtovníctve. **Rozhodnutie jediného akcionára Objednávateľa o schválení Dodávateľa ako audítora ročnej účtovnej závierky je odkladacou podmienkou nadobudnutia účinnosti tejto Zmluvy.**

S poukazom na ustanovenie § 19 ods. 2 zákona o účtovníctve **Zmluvné strany týmto prehlasujú, že právne účinky a teda vznik práv a povinností zmluvných strán vyplývajúcich z ustanovení tejto Zmluvy sú viazané na inú právnu skutočnosť - podmienku - a to na schválenie Poskytovateľa ako audítora ročnej účtovnej závierky na valnom zhromaždení Objednávateľa** podľa § 19 ods. 2 zákona č. 431/2002 Z. z. o účtovníctve**. Zmluvné strany sa výslovne dohodli a sú si plne vedomé, že právne následky tejto Zmluvy nastanú až okamihom schválenia Poskytovateľa ako audítora ročnej účtovnej závierky na valnom zhromaždení Objednávateľa – Rozhodnutím jediného akcionára Objednávateľa o schválení Poskytovateľa ako audítora ročnej účtovnej závierky za rok 2021 a za rok 2022.**

1. Táto zmluva nadobúda platnosť dňom jej podpisu oprávnenými zástupcami zmluvných strán a účinnosť dňom **schválenia Poskytovateľa ako audítora ročnej účtovnej závierky na valnom zhromaždení Objednávateľa – Rozhodnutím jediného akcionára Objednávateľa.** Táto zmluva bude zverejnená na webovom sídle objednávateľa v zmysle § 47a zákona č. 40/1964 Zb. Občianskeho zákonníka v platnom znení a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
2. Táto zmluva sa uzatvára **na dobu určitú do 30.06.2023**.
3. Akékoľvek ustanovenie tejto Zmluvy, ktoré je alebo sa stane neplatným, nezákonným alebo nevynútiteľným podľa platného práva, bude neúčinné len v rozsahu, v akom túto neplatnosť, nezákonnosť alebo nedostatok či stratu vynútiteľnosti postihuje právo, bez akéhokoľvek vplyvu na zostávajúce ustanovenia zmluvy. Zmluvné strany sa zaväzujú nahradiť takéto ustanovenie novým ustanovením, ktoré bude platné a účinné a bude čo najlepšie zodpovedať jeho pôvodne zamýšľanému účelu.
4. Zmluvné strany vyhlasujú, že sú si vedomé všetkých následkov vyplývajúcich z tejto Zmluvy, že ich zmluvná voľnosť nie je ničím obmedzená a že im nie sú známe okolnosti, ktoré by im bránili platne uzavrieť túto Zmluvu. V prípade, že taká okolnosť existuje zodpovedajú za škodu, ktorá vznikne druhej zmluvnej strane na základe tohto vyhlásenia.
5. V prípade, ak bude podľa tejto Zmluvy potrebné doručovať inej zmluvnej strane akúkoľvek písomnosť, doručuje sa táto písomnosť na adresu zmluvnej strany uvedenú v záhlaví tejto zmluvy, dokiaľ nie je zmena adresy písomne oznámená zmluvnej strane, ktorá písomnosť doručuje. V prípade, ak sa písomnosť aj pri dodržaní týchto podmienok vráti nedoručená, zmluvné strany si dohodli, že účinky doručenia nastávajú tretím dňom po vrátení zásielky zmluvnej strane, ktorá zásielku doručuje.
6. Neoddeliteľnou súčasťou tejto Zmluvy sú:

Príloha č. 1 - Návrh na plnenie kritérií

V Banskej Bystrici dňa: V  dňa:

**Za objednávateľa: Za zhotoviteľa:**

............................................................. .............................................................

Mgr. Ján Havran,

predseda predstavenstva

Banskobystrickej regionálnej správy ciest, a.s.

**.............................................................**

**Mgr. Nikoleta Oktavcová,**

podpredseda predstavenstva

Banskobystrickej regionálnej správy ciest, a.s.